**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 14.03.2011

**Prítomní:** Podľa prezenčnej listiny

 / priložená k zápisnici/

Program: 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Schválenie návrhu nájomnej zmluvy s p. Evou Kolompárovou

 5. Schválenie podmienok úveru s OTP

6. Informácie o rozšírení projektu kanalizácie, o cenových ponukách

 projektantov

7. Informácie o rozšírení inžinierskych sietí v obci na parcele č.867/3

8. Návrh na zmenu rozpočtu

9. Vytvorenie komisií pre SODB 2011

10. Rôzne

11. Záver

|  |
| --- |
| Mária Jaleczovástarostka obce |

**K bodu číslo 1:**

Druhé riadne zasadnutie obecného zastupiteľstva v roku 2011 otvorila a viedla starostka obce Mária Jaleczová. Skonštatovala, že sú prítomní všetci členovia obecného zastupiteľstva, preto je zasadnutie uznášania schopné.

**K bodu číslo 2:**

Za overovateľov zápisnice určila poslancov: Vendelín Brath

 Miroslav Maťo

Za zapisovateľku určila pracovníčku obecného úradu R. Tóthovú.

Predložila program rokovania obecného zastupiteľstva.

Hlasovanie o programe rokovania:

 za: 5 /Marián Balko, Ing. Michal Boszorád, Vendelín Brath,

 Martin Kučírek, Miroslav Maťo/

 proti: 0

**K bodu číslo 3:**

Starostka obce oznámila, že uznesenia sú splnené, alebo sa plnia priebežne.

**K bodu číslo 4:**

Starostka obce podala správu o miestnej obhliadke nájomného bytu a jeho okolia. Obhliadka sa uskutočnila pred zasadnutím obecného zastupiteľstva, na ktorej sa zúčastnila aj užívateľka bytu p.Kolompárová. Za zadnou časťou bytu je smetisko, vyhádzané šatstvo, taniere, odpad z domácnosti. Užívateľka bytu p.Kolompárová dostala ultimátum, že ak do dvoch týždňov nespraví poriadok v okolí domu nebude s ňou podpísaná nájomná zmluva. Na odpratanie takého množstva odpadu pravdepodobne bude potrebovať veľkokapacitný kontajner, dočasne treba smeti nahádzať do odpadových vriec a uložiť na jedno miesto. Vo vnútri bytu sú poškodené steny, popraskané plafóny, padá omietka, na niektorých miestach sa začína tvoriť pleseň, v kuchyni je odstránená plávajúca podlaha.

Z dôvodu, že p.Kolompárová sa nestará riadne o byt a jeho okolie pani starostka navrhla, aby nájomná zmluva bola uzatvorená do 31.12.2011, následne sa môže uzatvoriť ďalšia zmluva, podľa toho ako sa bude starať o poriadok.

Príloha č.1: Návrh nájomnej zmluvy

Hlasovanie o nájomnej zmluve:

 za: 5 /Marián Balko, Ing. Michal Boszorád, Vendelín Brath,

 Martin Kučírek, Miroslav Maťo/

 proti: 0

**K bodu číslo 5:**

Poslanci boli oboznámení s podmienkou prijatia úveru od OTP Banky Slovensko vo výške

25000,00 eur. Obec nemá dostatočné finančné prostriedky na financovanie kapitálových

investícií. Máme podané viaceré žiadosti o dotáciu napr. na kanalizáciu, na rekultiváciu

skládky odpadu, pri ktorých je podmienka 5% účasti obce na týchto projektoch. Pri

kanalizácii môže spoluúčasť obce predstavovať do 13 000,00 eur. Ďalej tieto prostriedky

môžu byt použité na financovanie projektov.

Poslanec Ing.M.Boszorád nesúhlasí s prijatím úveru, doporučuje, aby obec vypýtala ešte

ponuky aj od iných bánk.

Príloha č.2: Vyjadrenie hlavného kontrolóra obce Hosťová k prijatiu návratných zdrojov financovania

Hlasovanie o bankovom úvere:

 za: 4 /Marián Balko, Vendelín Brath,

 Martin Kučírek, Miroslav Maťo/

 proti: 1 /Ing.Michal Boszorád/

**K bodu číslo 6:**

Starostka obce informovala poslancov, že obec dala dopyt na rozšírenie projektu kanalizácie

na tie časti v obci, kde v pôvodnom projekte kanalizácia ešte nebola naplánovaná.

V roku 2001 projekt spracovala firma Inkopp, s.r.o., cenová ponuka od tejto firmy je 5000,00

eur, v prípade, že obec nedostane dotáciu na kanalizáciu cena projektu by bola 3000,00 eur.

Druhá cenová ponuka je od firmy VPÚ DECO, a.s. vo výške 8530,00 eur bez DPH.

Príloha č.3: Cenové ponuky

Hlasovanie o projektovej dokumentácii firmy Inkopp, s.r.o.

za: 5 /Marián Balko, Ing. Michal Boszorád, Vendelín Brath,

 Martin Kučírek, Miroslav Maťo/

 proti: 0

**K bodu číslo 7:**

Starostka obce podala členom zastupiteľstva informácie ohľadne inžinierskych sietí pri

parcele 867/3, kde je rozšírený intravilán obce Hosťová a sú tam stavebné pozemky, ku

ktorým nie sú natiahnuté inžinierske siete - vodovod a elektrická energia. Problémy sa

vynorili, keď tam začali stavať Slezákovci. Podľa ZSE obec má zabezpečiť siete pre stavbu,

formou drobnej stavby, kde je ale podmienka, že do dvoch rokov sa pripojí na sieť viac

domácností. Obec by musela dať vyhotoviť projekt, kde sú už presne zakreslené budúce

stavby, žiaľ teraz sa nedá určiť, keby presne začnú stavať v uvedenej lokalite, z tohto dôvodu

obec nemôže dať vypracovať projekt a tak pomôcť pri stavbe rodinného domu Slezákovcom.

Uvedená rodina bude musieť sama zafinancovať prívod elektriny, vedeli, že idú stavať na

miesto, kde nie sú zabezpečené inžinierske siete.

**K bodu číslo 8:**

Poslancom bol predložený návrh na zmenu rozpočtu obce č.2/2011. Zmeny sa hlavne týkajú

prijatia bankového úveru, financovania kanalizácie z vlastných zdrojov a projektu kanalizácie

obce.

Príloha č.4: Návrh na zmenu rozpočtu obce

Hlasovanie o zmene rozpočtu obce:

 za: 4 /Marián Balko, Vendelín Brath,

 Martin Kučírek, Miroslav Maťo/

 proti: 1 /Ing.Michal Boszorád/

**K bodu číslo 9:**

Na základe usmernenia Štatistického úradu obec potrebuje vytvoriť k sčítaniu obyvateľov,

domov a bytov, ktoré sa uskutoční v roku 2011 obecnú komisiu, ktorá bude zabezpečovať

plynulý priebeh sčítania. Nie je stanovené koľko členov musí mať komisia, za členov komisie

boli navrhnutí, starostka obce Mária Jaleczová, hlavná kontrolórka obce Bc.,Mgr. Katarína

Darnadiová a Rita Kondéová.

**K bodu číslo 10:**

Poslancom bola predložená žiadosť riaditeľky MŠ o delegovania za člena rady školy. Poslanci

po kratšej diskusii rozhodli, že nedelegujú žiadneho člena z radov poslancov obecného

zastupiteľstva. Starostka obce ich informovala, že rodičom detí bola rozdaná anketa,

vyplnenú anketu vrátili len traja rodičia.

Príloha č.5: Žiadosť o delegovanie člena komisie

Starostka obce predostrela poslancom návrh na rozšírenie intravilánu obce, konkrétne na

hornej časti Družstevnej ulice, kde by sa rozšírením vytvorilo množstvo stavebných

pozemkov, vlastníci už existujúcich nehnuteľností mohli stavať vo svojich záhradách.

Obec z tohto dôvodu musí podať žiadať na pozemkový fond so zámerom prečo chceme

rozširovať intravilán obce, dať žiadosť o určenie bonity pôdy. V roku 1992 bola vyhotovená

urbanistická štúdia, treba zistiť, či obec môže nadviazať na túto štúdiu , alebo či treba dať

vypracovať územný plán obce.

Hlasovanie o rozšírení intravilánu obce:

za: 5 /Marián Balko, Ing. Michal Boszorád, Vendelín Brath,

 Martin Kučírek, Miroslav Maťo/

 proti: 0

Hlavná kontrolórka obce Bc.,Mgr .Darnadiová predložila členom zastupiteľstva plán kontrolnej činnosti. Plán kontrolnej činnosti hlavného kontrolóra obce na I.polrok 2011 bol jednoznačne schválený.

Príloha č. 6: Plán kontrolnej činnosti

Hlasovanie o pláne kontrolnej činnosti:

za: 5 /Marián Balko, Ing. Michal Boszorád, Vendelín Brath,

 Martin Kučírek, Miroslav Maťo/

 proti: 0

Ďalej kontrolórka obce upozornila, že obec ešte nesplnila povinnosť zverejňovať na svojej web stránke faktúry, zmluvy a objednávky. Bol a informovaná, že obec vie o tejto povinnosti, a dokumenty budú zverejnené v priebehu dvoch týždňov, spätne od začiatku roka.

**K bodu číslo 11:**

Starostka za poďakovala všetkým prítomným za účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZADTUPITEĽSTVA V HOSŤOVEJ**

**ZO DŇA 14.03.2011**

**UZNESENIE Č. 7/2011**

Obecné zastupiteľstvo v Hosťovej

1. **schvaľuje** program rokovania obecného zastupiteľstva.

**UZNESENIE Č. 8/2011**

Obecné zastupiteľstvo v Hosťovej

1. **schvaľuje** zmluvu o nájme bytu medzi Obcou Hosťová a p.Evou Kolompárovou, bytom Hosťová 121, na dobu 01.04.2011 – 31.12.2011 s mesačným nájomným vo výške 100,00 eur.

**UZNESENIE Č. 9/2011**

Obecné zastupiteľstvo v Hosťovej

1. **schvaľuje** dlhodobý investičný úver od OTP Banky Slovensko, a.s. vo výške 25 000,00 eur,

s lehotou a splatnosti úveru 5 rokovza účelom 5%-ho spolufinancovania výstavby kanalizácie obce, rekultivácie skládky odpadu a iných investičných zámerov.

**UZNESENIE Č. 10/2011**

Obecné zastupiteľstvo v Hosťovej

1. **schvaľuje** cenovú ponuku firmy Inkopp, s.r.o na rozšírenie projektu kanalizácie obce Hosťová vo výške 5000,00 eur.

**UZNESENIE Č. 11/2011**

Obecné zastupiteľstvo v Hosťovej

1. **schvaľuje** zmenu rozpočtu obce č. 3/2011 podľa predloženého návrhu
2. **schvaľuje** použitie prostriedkov z rezervného fondu obce
3. vo výške 1500,00 – kanalizácia obce Hosťová
4. vo výške 5000,00 – rozšírenie projektu kanalizácie obce Hosťová

**UZNESENIE Č. 12/2011**

Obecné zastupiteľstvo v Hosťovej

1. **schvaľuje** rozšírenie intravilánu obce Hosťová

**UZNESENIE Č. 13/2011**

Obecné zastupiteľstvo v Hosťovej

1. **volí** obecnú komisiu pre Sčítanie obyvateľov, domov a bytov 2011

 v zložení: Mária Jaleczová

 Bc., Mgr. Katarína Darnadiová

 Rita Kondéová

**UZNESENIE Č. 14/2011**

Obecné zastupiteľstvo v Hosťovej

1. **berie na vedomie** plán kontrolnej činnosti hlavnej kontrolórky obce na I. polrok 2011

|  |  |
| --- | --- |
| Overovatelia zápisnice:Vendelín Brath .........................Miroslav Maťo .........................Zapisovateľka zápisnice:Renáta Tóthová ........................  Mária Jaleczová starostka obce |  |
|  |  |